gentaiscool/nusaparagraph_emot huggingface dataset:
Pas apal hamil, tangtuna perasaan bakal campur aduk. Rasa bungah sabab hayang mibogaan anak dibarengan ku rasa kaget lantaran anu ditungguan ti baheula teh ayeuna tereh bijil. Tidieu urang geus kudu nyiapkeun tabungan jang lantaran saenggeus hamil bakal aya loba biaya tambahan nu diperlukeun, siga mariksa kandungan, persalinan, sarta perlengkapan bayi. Tah tidieu kudu ngamimitian jang nabung bareng jeung pasangan, ngarah engkena teu ngarasa kasusahan dina hal duit. Soalna mun hamil mimiti, can apal sakumaha duit nu kudu diperlukeun. Kumargi kitu, euweuh salahna nabung ti anggangna ngarah engke teu kaget atawa teu riweuh pas proses kehamilan. Ku persiapan anu sae, tangtuna bakal ngarasa leuwih tenang dina ngajalankeun proses kahamilan nepikeun ka proses persalinan.

Emotion: surprise
Lamun naek kendaraan umum saperti pesawat atawa beus jeung nu sejena urang kudu tepat waktu pisan, lamun telat urang bisa katinggaleun. Utama na pesawat, pesawat teh aya jam hususna anu geus di atur, kusabab pan pesawat mah mangkatna kudu gantian teu bisa sangeunahna sorangan  , lamun urang geus katinggaleun nya enggeus hartina urang kudu meuli tiket deui. Matakna lamun rek naik pesawat komo penerbangan luar negeri urang kudu geus mangkat ti tilu atawa opat jam samemehna ameh teu katinggaleun. Kusabab bakal aya proses anu lila samemehna, ti mulai check in, asupkeun bagasi jeung imigrasi. Lamun nepi katinggaleun geus lain reuwas ngahelap deui rasana tapi nyeri hate kusabab tiket na oge mahal.

Emotion: surprise
Naon wae anu urang hayang bisa jadi hade kudu dimimitian ti diri urang sorangan. Kitu deui, upama urang mikahayang kanyamanan di tempat umum, mangka ti diri urang sorangan urang kudu ngamimitian sangkan kanyamanan ieu bisa diciptakeun. Salah sahiji kaayaan anu kuring alami dina nyiptakeun kanyamanan anu dimimitian ku sorangan nyaeta budaya ngantri. Lamun urang na teu nyiptakeun atawa sabalikna anu aya kaayaan na ricuh. Aya caritakeuneun yen basa rek lebaran tahun kamari basa nagbagikeun zakat fitrah di daerah urang teh ricuh kusabab aya hiji jelema anu nyorobot antrian. Gara gara hiji jelema anu teu tartib eta, jadi na maneh na di carekan ku loba jelema anu sejena. Tungtung na gara gara eta, maneh na jeung anu lian na teu waka meunag zakat fitrah na. Ngabagikeun zakat fitran na ereun kusaban kaayaan teu bsa di kendalikeun.

Emotion: angry
Aya sababaraha hipotesis pikeun ngajelaskeun naha jalma tiasa gaduh phobia  sieun jeung jijik ka darah jeung ambuanna ieu. salah sahiji argumen anu cukup kuat nyaéta "Hipotesis Ancaman Paleolitik". Hipotesis ieu dirojong ku warta yén sinkop Vasovagal langkung umum di awéwé sareng murangkalih, sedengkeun di murangkalih, aranjeunna tiasa ngatasi fobia nalika pubertas. dina Hipotesis Ancaman Paleolitik dijelaskeun yén fobia ieu tiasa hartosna panyalindungan biologis pikeun awéwé sareng murangkalih di jaman kuno. lamun pasea manusa lumangsung, maranéhna moal ditelasan di daze. tapi ogé dijelaskeun yén hipotésis ieu sabenerna masih dina wangun spekulasi. Sinkop Vasovagal teu tiasa dihindari. Anu ngalaman kaayaan éta tiasa ngirangan épékna ku ngagolér sareng ngangkat suku nalika gejala ieu kajantenan. Lamun teu mungkin keur ngagolér, maranéhanana ogé bisa diuk jeung nempatkeun sirah maranéhanana antara tuur maranéhanana. Hal ieu ngajadikeun gravitasi bisa mantuan aliran getih ka uteuk.

Emotion: disgusted
Basa nuju alit, Roni resep pisan lulumpatan udag-udagan jeung babaturan nana. Ti isuk nepi ka burit teh euweuh kacape udag-udagan wae. Hiji waktu, keur anteng udag-udagan, aya anjing ngaliwat ka tempat ulinna. Anjing eta teh tuluy ngudag Roni jeung babaturan nana. Roni kalap lumpat sakitu tarikna, tuluy naek kana tatangkalan. Babaturan na oge sarua, naek kana pager imah batur. Keur di luhureun tatangkalan, Roni digonggongan wae ku anjing nu di handap. Roni ceurik da soak teu bisa kamana-mana. Roni gogorowokan nyauran indung bapana. Teu lila aya satpa liwat, tuluy ngusir eta anjing nu ngudag Roni. Geus euweuh anjingna, Roni tuluy turun tina tangkal jeung balik dianterkeun ku pa satpam Tidinya Roni kapok moal deui ulin ka komplek eta.

Emotion: sad
Kismis mangrupikeun Kadaharan Pangkotor, Ieu Bahaya. Orok jeung barudak ngora utamana rentan ka paparan péstisida, sanajan dina tingkat low. Janten, peran kolot penting pisan pikeun nyandak tindakan pelindung pikeun murangkalih, saur Dr Philip Landrigan, ahli epidemiologi murangkalih. kolotna kudu masihan barudak sayur jeung bungbuahan salaku lauk kalawan kismis lamun aranjeunna mindeng dahar aranjeunna. Salian ti kismis, bungbuahan garing séjénna ogé bisa ngabahayakeun pikeun kaséhatan urang. Contona, anggur bodas garing ngandung sulfit nu bisa ngabalukarkeun réaksi alérgi di sababaraha urang. Kismis, anu sering janten hiasan dina roti, henteu ngan ukur kauntungan, tapi ogé karugian. Tétéla, kismis mangrupikeun salah sahiji tuangeun anu paling kotor sareng sarat péstisida.

Emotion: disgusted
Mun keur ngarasa jengkel ka suatu hal, urang kudu bisa sabar nyanghareupan nana. Ulah nepi ka kabawa ku emosi, tapi kudu bisa ngendalikeun emosi. Kudu dilobakeun istigfar jeung inget ka Gusti Allah SWT. Mun aya jengkel ka batur ge kudu inget yen ngedalkeun kajengkel mah ngan bakal ngarugikeun diri sorangan. Jadi, dari pada dirugikeun, mending we kontrol emosina, loba istigfar jeung dzikir. Boa eta teh cobaan jang urang supaya bisa leuwih sabar jeung diajar ngambil hikmah tina sagala rupa nu terjadi. Tong hilap istigfar supaya kajengkelna tereh leungit tina awak urang. Yuk urang biasakeun loba istigfar jeung loba eling ka Allah supaya dipaparin kasabaran!

Emotion: angry
Sonten ieu balik gawe abdi langsung balik ka imah. Pas nuju muka laptop, bade nuntaskeun sababaraha gawean. Pas abdi nuju ngacek email jol aya email ti kantor. Awalna mah abdi mikir ieu email gawean atawa ondangan ti kantor. Tapi pas abdi maca epekteh eta email PHK ti kantor. Abdi mastikeun sababaraha kali, maca deui emailna lantaran teu percaya abdi bakal di-PHK sagancang ieu ti kantor ieu. Anu leuwih nyieun abdi kuciwa nyaeta abdi di-PHK ngaliwatan email. Bener-bener teu nyangka. Tapi untungna abdi masih keneh meunang gaji paneuri. Anu tadina abdi bade nuntaskeun gawean, teu jadi lantaran ayeuna abdi statusna sanes pagawe di kantor eta deui.

Emotion: sad
Hiji waktu dina kaayaan nu tiris jeung surem, urang ngarasa gelisah jeung geumpeur lantaran urang kudu indit ka dokter jang disuntik. Urang geus ngarasakeun rasa cemas ieu ti peuting keneh, jeung beuki lila beuki sieun. Pas geus nepi klinik oge urang ngarasa kaku jeung ngaderegdeg. Kitu oge pas asup ka ruangan, urang ninggali jarum suntik anu diteundeun dina meja. Katinggalina gede pisan jeung pikasieuneun, siga alat penyiksaan. Urang ngarasa leungeun urang kesangan jeung ngarasa gelisah pisan. Pas jarum keuna kana kulit, urang ngarasakeun sensasi anu nyeri pisan. Saenggeus eta urang ngarasa cape jeung leuleus. Urang ngarasa yen urang geus terluka jeung disiksa sacara emosional oge fisik ku jarum suntik eta.

Emotion: fear
Kuring sakali-kali nabung salila sataun pikeun meuli HP anu RAM anu loba pikeun bisa maen Mobile Legend jeung Plants vs Zombies 2. Duit saku rata-rata waktu harita kira-kira 20 rébu rupiah, jeung teu eureun-eureun. promo ojek online, jadi unggal poe dahar sarupa kitu. , mie pithik atawa sangu campur jagong/tempe, sabab hargana murah. Sanajan kudu jauh, tapi mun niat mah teu sadar, ti dinya kuring diajar yén tétéla nabung téh penting. Babaturan kuring nu boga duit saku ratusan rebu sapoe, teu kungsi bisa nabung lantaran boros. nah didinya tapi kuring ngarasa bangga pisan bisa meuli hape yen make duit pribados.

Emotion: happy
Poe ieu teh poe Senen, Azka kabagean jadi pemimin pasukan upacara di sakolana. Azka indit ka sakola jam genep kurang lima belas menit make motor. Di jalan, Azka kena macet parah isuk-isuk sabab aya kacilakaan di hareupeun pabrik. Jadi jalan na teh katutup kunu kacilakaan. Geus satengah jam Azka nungguan dina kamacetan. Azka bari geus keuheul bisi kabeurangan sabab geus jam tujuh kirang sapuluh menit. Azka masih keneh kajebak macet, meuni ambek pisan kana kaayaan macet, tapi da teu bisa kukumaha. Jam tujuh leuwih lima menit jalan geus mulai bisa maju, Azka buru-buru seseleket dinu macet supaya tereh majuna. Jam tujuh leuwih lima belas menit Azka nembe nepi ka sakolana. Pas pisan upacara na rek dimulai. Tuluy Azka baris we ditukang, posisina digantikeun ku batur.

Emotion: angry
Lamun hutang teh keur modal jeung untung mah teu jadi masalah. Kuring ngarasa boga loba hutang téh kawas mawa batu badag dina taktak kuring nu kudu dibawa ka mana-mana sanajan saméméh sare, bade dahar jeung sagala kagiatan abdi. Tapi aya hal-hal anu "positif" upami kuring nyarios positif, hutang ngajantenkeun otak kuring langkung aktif, gancang kumaha mayarna, ieu ngan pangalaman pribadi kuring, sabab dasarna nalika kuring ngariung. Sanes penjahat tapi kuring kudu nanggung sabab anu ngahutang éta mangrupikeun jalma anu dipikacinta di kulawarga kuring. Kusabab kabeungharan hutang, kuring langsung leungit 15 kg dina sabulan, sadaya aset anu kuring gaduh (bagian tina Tanggung jawab upami Robert nyarios) kecuali kebon, kuring langsung nawiskeun ka babaturan sareng baraya pikeun dijual kusabab kuring hoyong pisan. geura lunaskeun hutangna, malah imahna langsung ditawarkeun ka baraya, hanjakal jual beli imah dina mangsa pandem ieu teh teu gampang (enya kajadian teu lila), akibatna kudu dijual murah. sabisa-bisa. Hiji hal anu nguatkeun kuring dina waktos éta nyaéta kecap-kecap ti jeroeun poé. "Éta kuring masih untung yén kuring masih gaduh barang anu tiasa dijual pikeun nutupan hutang, kumaha upami anu teu gaduh."

Emotion: shame
Salaku lulusan SMK anu teu sempet kuliah lantaran langsung gawe sabenerna abdi oge gaduh cita-cita hoyong kuliah. Abdi kabita ka babaturan anu tiasa diwisuda, meunang gelar jeung leuwih dipikahormat ku jalmi anu sanes. Pas abdi tos gaduh pagawean abdi nyobian daptar kuliah di salah sahiji kampus swasta. Abdi daptar di program kanggo kelas karyawan supados abdi tiasa digawe sabari kuliah lantaran abdi mayar kuliah make duit gaji meunang gawe. Mamah jeung bapa teu sanggup nyakolakeun abdi nepika perguruan tinggi lantaran biayana lumayan badag. Tapi pas nuju kuliah abdi meunang kabar yen abdi di-PHK sareng lima puluh pagawe anu sanesna lantaran pausahaanna bangkrut. Abdi reuwas jeung teu kapikiran kumaha carana ngalanjengkeun kuliah tapi teu aya duit lantaran tos di-PHK.

Emotion: sad
Karasa pisan lamun katewak ngalakukeun hal anu goreng, sabab biasana nyiptakeun era sareng kasalahan. Jalma bisa ngarasa teu nyaman jeung sieun keur ditarima atawa ditarima ku batur. Ieu bisa mangaruhan kapercayaan maranehanana sarta nyieun aranjeunna ngarasa inferior sarta teu nyaman dina situasi sosial. Aya oge rasa inferioritas jeung era pikeun ngaruksak ngaran alus sarta reputasi. Sakapeung, aya rasa kuciwa dina diri anjeun sabab anjeun teu tiasa ngeureunkeun diri anjeun ngalakukeun ieu. Nanging, penting pikeun diajar tina kasalahan sareng nyobian henteu ngulang deui tindakan eta di hareup. Rasanya tidak enak dan malu ketika diketahui melakukan hal buruk. Ada perasaan bersalah dan takut akan hukuman atau dampak negatif dari tindakan tersebut. 

Emotion: shame
Kacilakaan lalu lintas sareng rem gagal parantos lumangsung sababaraha kali. Dina taun-taun ayeuna aya 14 kasus kacilakaan utama anu disangka disababkeun ku rem. Sanajan kitu, usaha pencegahan asalna ti Rem Blong masih teu katempo. Rem anu jadi cukang lantaran sababaraha kacilakaan, tangtuna ieu téh kudu jadi perhatian anu penting sangkan henteu kajadian deui. Kasus kacilakaan anu asalna tina rem ngan difokuskeun saatos kacilakaan sapertos nanganan korban, asuransi sareng maksakeun hukuman ka supir anu dianggap tanggung jawab, sedengkeun anu nyababkeun kacilakaan éta sorangan sapertos rem gagal henteu kantos dituturkeun sareng dianggap parantos réngsé. Kacilakaan di jalan lumangsung alatan sababaraha faktor, nya éta Faktor Sarana, Infrastruktur, Manusa jeung Lingkungan. Teu ilahar pikeun kacilakaan lumangsung salaku hasil tina kombinasi faktor ieu, sarta umumna kacilakaan lumangsung alatan sababaraha sabab saling patali. Éta ogé penting pikeun ngarti yén unggal supir ngagaduhan tanggung jawab pikeun ngalaksanakeun pangropéa sareng cek sateuacan angkat.

Emotion: fear
Cara salajengna pikeun ngatasi kasieun disuntik nyaéta terapi paparan. Ti batan ngajauhan jarum, leuwih sae lamun urang némbongkeun kawani nyanghareupan rasa sieun ku cara ngabiasakeun rasa sieun nu aya. Dina pengobatan médis, téhnik ieu mindeng disebut terapi paparan. Terapi paparan biasana dipigawé lalaunan ngaliwatan sababaraha tahap. Tingkat hiji: Ningali gambar suntikan. Tingkat dua: Ngadangukeun katerangan batur ngeunaan makéna. Tingkat tilu: Ningali jalma sanés nukeur disuntik. Tingkat opat: Nyentuh jarum suntik. Tingkat lima: Nampi suntikan. Larapkeun metode terapi paparan ieu supados anjeun henteu sieun disuntik deui, lalaunan mimitian ti tingkat hiji. Anjeun panginten kedah nyobian langkung ti sakali sateuacan anjeun tungtungna tiasa ngaléngkah ka tingkat salajengna.

Emotion: fear
Dumasar analisa pribadi & merhatikeun kamajuan kinerja perusahaan sigana tetep beroperasi sanajan tacan pulih 100% s. Bank sareng ekonom dunya ngaramalkeun yén dina taun 2023 bakal aya krisis ékonomi, khususna pikeun nagara-nagara anu gumantung pisan kana pasokan kabutuhan dasarna (pangan, tanaga, jsb.) ti nagara-nagara sanés. Najan kitu, urang salaku warga nagara anu alus kudu waspada tapi ulah sieun sabab salaku jalma anu beriman kudu yakin yén Allah salawasna ngaberkahan satiap usaha anu dilakukeun ku manusa sahingga urang kudu bersyukur sarta terus ngarojong kana program anu geus dijalankeun ku pamarentah. kapasitas urang masing-masing. kumargi prihatin ka kasiapan eta pamecatan hubungan kerja bakal leuwih seer deui upami memang jadi resesi teh.

Emotion: sad
Sajujurna, kuring ayeuna jadi budak bandel, teu pernah ngadéngé omongan kolot, malah sok ngalawan. Kitu meureun ti leuleutik mah sok di ajar keras, digebugan, diciwit, dikurung di kamar mandi, diséréd di tempat umum, disiram cai émbér, malah digebugan ku sapu gagang kai nepi ka peupeus gagang sapu. Indung kuring ngalakukeun éta sadayana. Ti leuleutik mah sok rengking kahiji, tapi teu pernah reueus, diciuman, malah dipuji. Pikeun indung kuring, nurut ka kolot mah kawajiban nomer hiji. Kuring sok ngusahakeun hal-hal anu hadé ti mimiti meunang kelas nepi ka ilubiung dina kagiatan ekstrakurikuler, tapi kuring masih teu meunang perhatian saeutik. Nepi ka ahirna dina hiji poé, kuring nyaritakeun kalakuan indung kuring ka sobat kuring, waktu harita kuring masih SMP. Ceuk babaturan kuring "mangka, tong sok ngabantah, tinggal diam".

Emotion: sad
Tah peutingna kuring sare di imah nini (imah nini gigireun imah bibi kuring). Waktu harita kuring sare jeung si bibi, kuring sare di gigireun tembok supaya teu ragrag bari sare. Waktu kuring ampir sare. Kuring nempo hantu Kunti di tukangeun bibi kuring, melong ka kuring, mun inget mah pikasieuneun, tapi anehna mah waktu keur leutik mah teu ngarasa sieun sanajan kuring pengecut. .langsung sare. Ku jalan kitu, si Kunti anu ku kuring ditingali teh make baju bodas beresih, buukna estu awur-awuran jeung panjang (teu apal sabaraha lilana), panonna gede pisan, monconol deui, terus kabeh panonna siga nu teu boga bola panon.

Emotion: fear
Dina ajaran Islam mah, sakaratul maut teh nyeurina euweuh tandingan nana salila di dunia. Tapi oge disasuaikeun jeung amalan. Mun amalan na hade mah bakal maot khusnul khotimah jeung babari dina ngaliwatan sakaratul mautna. Mun lolobana amalan goreng mah bakal maot suul khotimah, tah eta nu bakal nyeuri kaliwat saking mah dina sakaratul mautna teh. Mantak, mun hoyong dibabarikeun dina perantara hirup jeung maot teh kudu lobakeun amal kahadean salila di dunia. Ulah nepi ka loba nanam kagorengan. Lobakeun nabung amal jariyah jang di alam salanjutna, oge lobakeun amalan hade supaya babari dina urusan menuju ka alam salanjutna nyaeta alam akherat. Mantak, yuk urang perbaiki diri jeung lobakeun amalan hade supaya bisa salamet di dunia jeung akherat!

Emotion: fear
Poe ieu abdi angkat kuliah ngangge acuk anu dipasihan ku rerencangan abdi, ceunah mah acuk ieu teh nuju usum di jaman ayeuna. Abdi nganggo acuk eta lantaran teu aya deui acuk anu tiasa dianggo lantaran kalalotor. Abdi teu nyangka bakal nimu sababaraha jalmi anu nganggo acuk nu sami sareng abdi. Kahiji abdi patepang jeung jalmi anu nganggo acukanu sarua jeung abdi dina angkot. Untung we di angkot ngan aya arurang duaan. Kadua, basa abdi nembe dugi pisan ka kampus abdi ningal aya jalmi anu nganggo acuk nu sarua deui di kantin kampus, abdi buru-buru kabur lantaran era lamun ngaliwatan manehna. 

Emotion: shame
Imas teu nyangka manehna hamil deui lantaran umurna nu geus kolot. Mun diitung-itung mah jeung nu kahamilan ayeuna teh berarti geus kalima na. Imas bari ngaoda ka Allah SWT sangkan dibere anak lalaki. Menta kitu teh lain euweuh sebab, lantaran anakna nu 4 teh kabeh awewe, tuluy mun anak lalaki bisa jadi penerus bapakna jadi ustad di kampung. Dina poean lahiran, bral teh anakna babar ka alam dunya. Geus pasrah rek naon jenis kelaminna nu penting mah anakna sehat. Tapi ku Allah dikabulkeun kahayang Imas teh, anjeunna ngababarkeun anak lalaki anu sehat jeung gendut. Langsung nganuhunkeun ka gusti Allah nu tos maparin kasalametan kangge anakna.

Emotion: surprise
Di sakolaan urang rata-rata barudak teh mibogaan porsi awak nu ideal. Tapi sabenerna teu apal porsi ideal teh kudu sakumaha. Keur mah di imah teh urang mindeng dahar, jadi awak urang leuwih gendut tinu sejenna, di sakola SD keneh awak urang geus nyentuh angka 82. Ku sabab mibogaan awak nu gendut, jadi pergerakan oge beurat. Siga mun contona mengbal, urang mindeng disebut gajah jadi benteng. Atawa mun pas di kelas, batur loba nu nyiwitan awak urang nepikeun ka awak urang teh bareureum. Sakapeung mah sok dilawan saking ku keuheulna, mun manehna nyiwit ku urang ciwit deui, mun manehna nonjokan ku urang tonjokan deui. Samarukna nu gendut teh mun ditonjok teu nyeri kitu?

Emotion: angry
Salian ti konci motor, aya hiji deui barang anu sok poho jeung tinggaleun nyaeta kaca panon. Abdi sareng rerencangan nuju sholat di Masjid Agung, teras wudhu di tempat wudhu anu luas jeung seeur pisan jalmi di dinya. Pas beres sholat manehna karek nyadar manehna can make kaca panon. Urang langsung milarian dina tas jeung saku tapi teu aya dimamana. Manehna sedih lantaran eta teh kaca panon anyar. Lamun teu make kaca panon manehna bakal hese pas nyupiran jeung teu tiasa ngerjakeun tugas. Untungna aya petugas anu ngajagaan kamar cai. Urang langsung naros ka manehna, epekteh kaca panon eta diamankeun ku manehna, ceunah bisi dicandak ku batur.

Emotion: happy
Sanggeus kuring ditalungtik, kontaminasi dina dahareun bisa lumangsung ku 2 cara, nyaéta kontaminasi langsung jeung teu langsung. Dahareun mimitian ti prosés ngolah nepi ka siap pikeun nyumput ogé bisa ngidinan kontaminasi ku mikroba. Kontaminasi mikroba dina kadaharan bisa asalna tina lingkungan, bahan baku cai, alat-alat nu dipaké jeung manusa nu aya hubunganana jeung prosés manufaktur nepi ka siap didahar.

Kontaminasi langsung nyaéta kontaminasi anu lumangsung dina kadaharan atah, alatan kabodoan atawa lalawora, boh dihaja boh henteu.
Kontaminasi teu langsung, nya éta kontaminasi anu lumangsung sacara teu langsung alatan kabodoan dina ngokolakeun pangan. Conto = kadaharan atah kana dahareun anu geus asak, kadaharan anu asak-asak jeung parabot anu kotor, saperti piring, sendok, péso jeung sajabana.

Emotion: disgusted
Di tempat pagawean nu kuduna jelemana pada dewasa nyatana mah henteu kabeh kitu, loba oge nu sipatna kawas budak leutik nu sok ngahina batur saolah-olah manehna paling sampurna. Basa rek nyokot barang di luhureun rak teu katepi, lantaran jangkung awak ngan 155 cm. Ssnajan jengke ge teu ka tepi, kecuali make bangku. Tapi harita untungna dibantuan ku si Ardi, manehna emang jangkung. Tapi pas dibantuan ku si Ardi aya babaturan sejen nu ngaliwat nyeungseurikeun, bari ngahina pokna teh "euh keur mah pendek nyusahkeun batur deuih".  Urang nyampeurkeun ka manehanana bari ngomong "Sia ngomong ka saha? Dieu ngobrol jeung tuur aing". Manehna ukur ngajawab "Henteu ka sasaha, eta mah heureuy". Urang mah teu ngarti da kanu kitu teh, embel-embel heureuy tapi ku cara ngahina ka batur. 

Emotion: angry
Serangan panik teh berisiko pisan nimbulkeun serangan jantung nika maot kusabab urang teu tiasa ngontrol kaayaan awak urang khususna kaayaan emosi tur fisik urang. Teu saeutik nu pernah ngalaman serangan panik, jalma-jalma nu keur aya dina kaayaan nu tereteken atanapi stres tiasa ngalaman nu ngaranna serangan panik ieu. Sanajan jarang nyebabkeun serangan jantung atanapi maot nanging serangan panik teh tiasa janten pikasieunen pisan pikeun jalma nu keur ngalaman serangan panik. Teu acan deui, kaayaan ieu tiasa mangaruhan kuwalitas hirup penderitana.Urang kudu gera-gera ngahubungan dokter ahli kasihatan mental upami ngalaman kaayaan ieu. janten dokter tiasa ngabantos ngalawan serangan panik nu dirasakeun ku urang.

Emotion: fear
Taun kamari aya festival jeung lomba videografi nu diayakeun ku salah sahiji pihak pamarentah jang ngapromosikeun kaendahan Indonesia. Awalna mah urang teu apal aya lomba eta, ujug-ujug teh dibejaan ku babaturan yen hasil karya urang aya nu maok jeung didaftarkeun video eta ka pihak panitia lomba, tanpa nyantumkeun ngaran urang kalakah nyantumkeun ngaran manehanana. Urang teu narima hal eta, jadina pas apal kitu ku urang dikontak pihak panitia, ngajelaskeun yen eta teh karya urang. Urang oge nunjukeun taun dijieunna karya eta ku cara ninggalikeun YouTube urang. Akhirna mah jelema nu maok hasil karya urang teh diblok permanen tina lomba-lomba nu bakal diayakeun salanjutna.

Emotion: angry
Titinggal sajarah jaman Batavia kuno kapanggih dina jalur pangwangunan proyek MRT Jakarta Tahap II di Bundaran HI-Ancol. Arkeolog nyebutkeun yén objék warisan budaya kapanggih langka tur penting. 'Harta karun' bersejarah anu kapanggih dina pangwangunan MRT. Pamanggihan harta karun ieu teu kahaja. yen pagawe keur ngalakukeun panggalian, patusan anu ngalakukeun panggalian teh reuwas basa ningali ayana harta karun barang barang paninggalan  nyaeta dina wangun saluran cai Batavia kuno anu mangrupa bagian tina sistem suplai cai bersih ka kota Batavia dina abad ka 18. Anu dialirkeun ngaliwatan kolam cai ka Batavia. benteng / benteng. Disebutkeun yen papanggihan ieu mangrupa saksi cicingeun peradaban Batavia (Jakarta) saprak abad ka-18.  ceuk arkeolog Universitas Indonesia Prof. Junus Satrio Atmodjo. Junus nambahan, pihakna usaha sabisa-bisa pikeun ngalaksanakeun proses pembongkaran. Nurutkeun manehna, total artefak nu kapanggih dina prosés penggalian ngahontal rebuan, mimitian ti beling keramik, potongan pipa, nepi ka bata ti jaman walanda.

Emotion: surprise
Di SBMPTN taun 2019. Peserta ujian tiasa ningal hasil ujian masing-masing. Janten urang tiasa mikiran strategi supados tiasa katarima di kampus negeri, urang oge tiasa ngukur kamampuan urang kanggo milih jurusan anu sasuai jeung nilai na. Beda ti taun-taun sateuacan na. Urang ngan ujian hungkul, teu apal nilai na sabaraha. Pas abdi muka hasil bewara nilai SBMPTN gelombang kahiji abdi atoh lantaran nilai abdi teu aya nu butut pisan, tapi oge teu alus pisan, janten abdi kedah mikiran strategi, kumaha cara na jeung nilai anu cekap ieu abdi tiasa asup ka perguruan tinggi negeri anu dipikahoyong ku abdi, nyaeta Unpad.

Emotion: happy
Kanggo ngarayakeun ulang taun, abdi dibekelan kue bolu ku mamah kanggo dibagi-bagikeun ka rerencangan sakelas. Abdi mawa dua tupperware kue bolu lantaran rerencangan di kelas abdi seeur pisan. Pas dugi ka sakola abdi langsung babagi kue bolu ka sadayana. Pas tos seep sadayana, abdi langsung nyimpen eta wadah tupperware di kolong meja. Sonten, pas abdi bade uih ka bumi, abdi ningal ka kolong meja teu aya tupperware mamah. Abdi langsung panik lantaran teu kabayang ngke bakal diseseulan ku mamah upami abdi teu mawa deui tupperwarena. Abdi langsung milarian, dibantos ku rerencangan sadayana. Singhoreng tupperware teh nuju di pang ngumbahkeun ku rerencangan abdi. Alhamdulillah, abdi janten teu kedah sieun balik ka bumi.

Emotion: happy
JIJIK..!! Sampah ditumpuk najan ngaleuwihan kapasitas. Pamaréntah Kota (Pemkot) Tarakan teu aya pilihan sanés. Runtah-runtah tetep bakal ditumbuk di Tempat Pengolahan Akhir (TPA) Hake Babu, Désa Karang Harapan, Kacamatan Tarakan Barat. Sanajan éta leuwih kapasitas. Balukarna, runtah nu numpuk sumebar ka jalan ka imah warga satempat. Kapala UPT TPA Hake Babu, Abdul Muin, negeskeun kaayaan kaleuwihan kapasitas tempat pamumpungan sampah di Bumi Paguntaka. Sanajan kitu, alatan teu aya TPA anyar, kumaha ogé loba runtah anu asup ka TPA tetep kudu nampung. “Rata-rata runtah masarakat ampir 120 ton per poé, urang kudu siap nampung. Sabab kamana deui, mun lain ka TPA Hake Babu,” pokna

Emotion: disgusted
Basa balik ti Pangandaran jeung kulawarga, harita naek mobil tapi balikna teh peuting. Jalan nu ku urang kaliwatan teh nyaeta jalan hutan da di sisi na loba tatangkalan anu jarangkung. Urang posisina teh diuk di tukang. Di sabeulah katuhu urang teu kahaja ninggali jurig ngangkleung dina tatangkalan luhurna. Urang reflek ngucap Astagfirulloh tapi teu ngabejaan nu sejenna, sabab urang pernah ngadenge lamun ninggali jurig pas posisi urang masih keneh di jalan ulah diomongkeun si jurig eta engkena bisi nuturkeun ka imah. Matak tidinya urang adem ayem weh teu ngomong nanaon kanu sejenna. Tah pas isukna urang kakara ngobrolkeun kanu sejenna lamun urang teh ninggali jurig kamari pas perjalanan balik ti Pangandaran.

Emotion: surprise
Subuh tadi urang hudang na kabeurangan pisan padahal urang geus jangjian jeung babaturan yen urang rek ulin ka bekasi babarengan. Urang jangjian mangkat isuk keneh sangkan engke puas ulin di bekasi na sapopoe nepi ka sore atawa peuting karek balik ka purwakarta. Urang jangjian mangkat ti imah na jam 6 sangkan jam 7 urang geus naek beus, ameh isuk keneh jam 9 an urang geus nepi tuluy bisa langsung ulin atawa dahar heula di bekasi. Tapi ayeuna urang hudang na kabeurangan, babaturan pasti geus narungguan urang. Urang geus buru buru ka tempat beus na lulumpatan, tapi pas nepi didinya urang reuwas yen beus na bieu pisan karek mangkat. Jadi urang sarerea ngan bisa molohok katinggaleun beus gara gara urang kabeurangan.

Emotion: surprise
Pasti karasana hanjelu pisan. Dina kaayaan sapertos kieu, teu aya harepan anu ageung lian ti sabar. Hese pisan narima kanyataan, sanggeus di PHK, kuring ngarasa kurang ayeuna, alhamdulillah. Rarasaan: enya anjeun nyaho gaji anjeun geus dieureunkeun sanajan pangaluaran jang kahirupan sapopoe geus nuluykeun. Leuwih goreng ti éta: keur PHK tanpa gaji, teu meunang pesangaon eweh tunjangan, sarta teu nyaho sabaraha lila. Parah kuadrat: pausahaan ditutup, tapi anjeun ngan PHK tanpa gaji, anjeun teu nyaho sabaraha lila. ddinya urang teh kudu sisiap nitela aya kajadian nu teu diduga ku ayana asunransi atanapi dana darurat jang mulai usaha nu bisa ngakuatkeun ker kayaan susah kiyeu. hanjankal.

Emotion: sad
Di kampung tempat Andi tinggal mah, ditolak universitas teh jiga salah sahiji aib nu nunjukkeun betapa gagalna hirupna. Teu katarima di kampus terkenal teh bakal jadi bahan obrolan sakampungeun sabab teu bisa nunjukeun bahwa manehna bener bisa lolos. Persfektif kieu nu ngajalar keneh di pikiran orang-orang nu aya di lembur. Padahal, teu ditaima di universitas teh mangrupakeun hal wajar, sanes aib nu kudu ditutup-tutupan. Sagala rupa ge aya prosesna tong nilai tina hasilna hungkul. Tong ngajadikeun teu ditarima di universitas teh hal mangrupa kagagalan, da boa meureun milik rezekia teh aya dina kampus lain. Tong sok mudah ngambil kasimpulan. Tingali heula prosesna nanaon teh.

Emotion: sad
Hal nu kudu dilakukeun mun urang katinggaleun bus di rest area nyaeta mimiti tong panik, sampeurkeun agen kontrol bus nu aya di rest area eta tuluy jelaskeun tinggaleun bus jurusan mana. Nu kadua nyaeta cicing nungguan keputusan agen, apakah dipindah buskeun kanu mana. Ulah nepi ka kamana-mana, cicing heula weh tungguan. Sabab biasana mah sok dititipkeun ka bus jurusan nu sarua rutena nu aya ditukangeun bus itu. Nu katilu nyaeta telpon jalma wawuh nu aya dina bus supaya ngajagaan barang urang, ulah nepi ka leungit komo dicokot ku batur mah. Usahakeun kenek jeung supir teh apal barang bawaan urang supaya bisa dirawatan.

Emotion: surprise
Clarissa nyaeta budak awewe pang ngorana di keluarga manehna anu caket pisan sareng akina. Akina teh jalma anu paling berharga pikeun Clarissa, sabab manehna salawasna aya pikeun mantuan jeung mere nasehat ka Clarissa ti waktu manehna leutik. Hiji mangsa, Clarissa reuwas ngadenge beja yen akina gering parna sarta kudu dirawat di rumah sakit. Clarissa langsung indit ka rumah sakit pikeun nganjang ka akina. Manehna ngarasa sedih pisan ningali kaayaan akina anu luar biasa lemah. Saatos sababaraha dinten, kaayaan akina parah, sareng dokter ngabarkeun yen teu aya deui anu tiasa dilakukeun. Clarissa sedih pisan sareng teu tiasa nahan cipanonna nalika akina tungtungna maot. Pangalaman kaleungitan akina mangrupikeun hal anu paling sedih anu pernah dialami Clarissa, sareng anjeunna sono ka akina, anu berharga pisan pikeun anjeunna. Clarissa bener-bener sono ka akina, tapi anjeunna terang yen akina salawasna aya dina hatena sareng bakal janten bagian anu paling berharga dina hirupna.

Emotion: sad
Faleh teh jelema beresih pisan. Anjeunna salawasna merhatikeun kabersihan dina sagala aspek hirupna. Salah sahiji aspek kahirupan anu anjeunna salawasna jaga nyaeta tuangeun. Kabersihan dahareun penting pisan pikeun Faleh. Manehna mikir kitu sabab manehna geus ngarasa nyeri tina dahar kadaharan kotor. Ayeuna lamun manehna nempo kadaharan kotor manehna bakal ngarasa geuleuh jeung moal dahar kadaharan. Henteu ngan teu hayang dahar, malah teu hayang noel. Anjeunna teu hoyong ngotoran leungeunna nu salawasna diteundeun bersih. Geuleuhna Faleh kana kadaharan anu kotor geus lila kaharti ku kulawarga jeung babaturanana. Ku cara kitu, nalika kulawargana nyiapkeun dahareun atawa babaturanana ngalayanan dahareun, maranehna kudu bener-bener ngajaga kabersihan dahareun.

Emotion: disgusted
Koréa Selatan dipikanyaho sacara serius ngerjakeun budaya populér nepi ka ahirna nagarana dikenal di sakuliah dunya. Anyar-anyar ieu, pamaréntah daérah ngayakeun survey pikeun milari eusi mana atanapi seniman mana anu paling kasohor di sababaraha nagara. Numutkeun Soompi, survey ieu dilakukeun ku Kamentrian Kabudayaan, Olahraga sareng Pariwisata Koréa selatan sareng Yayasan Korea pikeun Pertukaran Budaya Internasional. Aranjeunna surveyed kira 8.500 responden ti 18 nagara, kaasup Amérika Serikat, Cina jeung Jepang. Survei henteu ngan ukur dilakukeun pikeun hiji jinis hiburan, tapi ngalangkungan média sapertos pilem, musik sareng acara televisi. Saatos ngumpulkeun survey ti 24 Séptémber dugi ka 4 Nopémber 2020, hasilna diterbitkeun dina 28 Januari nu hasil yen korea teh populer. hal eta ngabuktikeun yen naha ai ker basa aya artis korea ka indonesia terus we rame jeung aya sebutan armi nu memang katingalina mani nepi jigkrak-jigrak bahagea ai aya artis korea ka Indonesia teh.

Emotion: happy
Lantaran tara ngangge kaos kaki pas nganggo sapatu ka sakola, abdi mineng ngarasa ateul dina tapak suku. Pas ditingal aya nu ngajendol, panya teh ngan bentol hungkul, tapi beuki lila beuki ngagedean jeung nyeri lamun dianggo mapah. Abdi naros ka bapa tapi ceuk bapa kedah diparios ku dokter di klinik, pas ditingal ku dokter cenah mah ieu teh mata ikan, lamun bade dileungitkeun kedah dioperasi, tapi sanes operasi anu badag, tiasa dilakukeun di klinik oge. Pas patepang deui jeung dokterna, dokter nyarios ieu kedah dioperasi saenggalna lantaran tos badag pisan jeung ngaganggu lamun dipake mapah. Abdi langsung jangjian jeung dokterna. 

Emotion: surprise
kumaha carana nyingkirkeun kasieun panggung pikeun sadayana béda-béda ... gumantung kana alesan naon anu nyababkeun anjeun sieun panggung. cobian milarian akar masalah teras milarian solusi pikeun masalah anu nyababkeun anjeun ka panggung. Sareng cobian ngamimitian latihan ngabiasakeun diri di panggung pertama kalina henteu kunanaon upami teu aya anu sahenteuna latihan nangtung heula di panggung. Salian eta aya oge, tips lain nyaéta tarik napas panjang, tahan sakedap... tuluy hembus, malikan deui nepi ka bener-bener rileks jeung rileks, terus lamun éta pagelaran jeung katempo ku loba jalma, anggap wae ucing atawa sato nu lain anu ceuk manéhna lucu, lain manusa, ngarah teu gugup. kitu tips ti kuring, mugia aya mangpaatna

Emotion: fear
Loba tatangga urang mun miceun sampah teh sok di mana wae, awalna mah saeutik lila kalilaan tatangga nu sejen ge miluan miceun sampah didinya. Atuh di hareupeun imah urang teh sampah nepikeun ka ngagunduk. Ditambah keur musim hujan, jadi sampah nu ngagunduk eta teh tambah bau, ku sabab jadi baseuh. Urang geus teu kuat ninggalina oge geuleuh, jadi reregan ku urang kabeh ditutup ngarah urang teu bisa ninggali gundukan sampah eta, tapi tetep weh reregan ditutup oge si sampahna teh kaambu ka jero imah. Nepikeun urang ngalaporkeun ka lurah meh sampah nu dihareupeun imah urang geura-geura diangkut, lantaran geuleuh ninggalina.

Emotion: disgusted
Nganyatakeun eusi haté atawa leuwih katelah curhat ka babaturan lawan jenis anu dilakonan ku pasangan kulawarga aya potensi pikeun jadi gerbong kamaksiatan di kulawarga. Teu sadar, nalika aya anu hayang di nyarioskeun hal-hal anu penting dina haténa, anjeunna pasti bakal milih babaturan pikeun curhat ka saha anu dipikaresepna. Hal ieu disababkeun ku faktor kapercayaan hiji jalma ka lawan jenis anu hayang jadi babaturan curhat salian ti pamajikan na, jadi geus aya bibit bibit dina waktu éta. Lamun aya nu curhat tuluy ngabales alus ka lawan jenis, lumangsung dua parobahan psikologis, nyaéta palaku manggihan pahlawan lantaran geus berkorban waktu pikeun ngadengekeun keluhanna. Samentara éta, jalma anu ngadenge curhat ngarasa pahlawan sarta ngarasa karunya pikeun anjeunna. Tah kusabab eta jadi loba parsalingkuhan salaki ka babaturan pamajika na, jad weh ti dinya pamajikan na teu tarima ambek ambekan tuluy ruksak pertemanan.

Emotion: angry
Aya sababaraha masalah naha rem beus/truk gagal, nyaéta: ngaleuwihan wates muatan, beus/truk boga wates muatan, mangka rem kudu digawé leuwih teuas sabab meunang kaleuwihan kakuatan tina beban. Abdi henteu terang kaleresan ngeunaan kampas rem anu dianggo ku KW (Kuring ngadangu ti babaturan anu damel di bengkel khusus treuk sareng beus) tapi kalolobaan truk/beus jarang nganggo suku cadang asli kalebet bantalan rem, alesanna jelas sabab. mahal jeung mental indonesia sok neangan mana nu murah. Résiko nyaéta kanvas teu tiasa ngerem kusabab kualitasna henteu saé. Anu terakhir nyaéta kacerobohan murni, ieu sanés ngan ukur pikeun supir treuk tapi ogé pikeun transportasi, nyaéta nalika rem karasa goréng aranjeunna henteu langsung ngalereskeun sareng ditunda ku sababaraha alesan. Tungtungna, nalika dipaké dina kaayaan precarious, teu jalan.

Emotion: fear
Hujan turun badag pisan pas abdu nuju dibonceng dina motor, lantaran teu mawa jas hujan abdi langsung ereun heula di Alamart kanggo meser jas hujan palastik anu sakali pake. Abdi langsung nyandak dua jas kanggo abdi sareng rerencangan, pas abdi bade mayar ka kasir, abdi langsung nangtung ditukangeun bapa-bapa anu meser roko, pas bapa-bapa eta kaluar giliran abdi mayar, tapi jol aya teteh-teteh anu miheulaan, abdi langsung ambek ka manehna lantaran teu sopan pisan miheulaan batur teu ngomong heula.Untung we si teteh kasir na oge ngalayanan kuring heula sabari nitah si bapa teteh anu teu sabaran eta kanggo ngantosan di tukangeun kuring. 

Emotion: angry
Basa UJian jang asup kampus make tesSBMPTN datang, kuring indit ka tempat kuring didaftarkeun jadi peserta ujian. Jauh pisan, 5-6 jam perjalanan naek angkot ti kampung ka tempat tes di kota Medan. Sareng dina dinten D, kuring ningali sadaya patarosan tés, sial !! Euweuh nu bisa ngajawab :D. Panginten aya anu gaduh 3-4 patarosan anu tiasa kuring jawab, sésana kosong. Kuring ngan nyikikik sorangan nyikikik dina korsi, kuring geus frustasi. Abdi ngan ukur tiasa ngajawab patarosan TPA. Sésana kuring nyerah, kuring ngan ukur ngantepkeun. Meureun mun panitia SBMPTN ningali jawaban kuring, jeung pilihan jurusan kuring, bakal seuseurian, tempo pilihan kuring mah STEI ITB jeung Teknik Informatika ITS. Teu perlu drama jeung kaajaiban, pasti teu lulus SBMPTN. Teu kaduhung, sabab kadang teu boga waktu keur diajar, riweuh teuing lamun di kampung ngabantuan pagawéan kolot. Jadi lamun peuting geus capé jeung ragrag saré.

Emotion: sad
Mun nuju hamil teh kudu diperhatikeun pisan kondisi kasehatan awak, ulah nepi ka drop sabab bahaya oge jang kasehatan utun na. Mun baranggawe ulah nepi ka kacapean teuing sabab pangaruhna gede kana janin nu dikandung. Mun nuju hamil oge ulah nepi ka loba pikiran, kudu seger pikiran teh. Kasehatan ge hal utama nu kudu dijaga, sabab naon wae nu dirasa ku awak pasti karasa oge ku utun nu dikandung. Biasakeun loba olahraga ringan jiga leuleumpangan supaya awak kagerakeun, ulah ngagugulung hoream wae. Tuluy dina dahareun oge kudu dijaga pisan, ulah nepi ka salah nuang dahareun sabab bisa fatal jang kandungan. Yuk ah urang terapkeun deui hal-hal nu penting jang kandungan supaya bisa sehat awak jeung utunna!

Emotion: surprise
Lamun geus dasar na bangor rek kolot rek ngora sarua wae. Panyakit anu ngarana salingkuh moal bisa di halangan. Urang ngalaman sorangan yen bapa urang sigana osok aya hubungan jeung awewe sejen salian ti indung urang. Emang sih hubungan eta moal bakal di sariusan ngan sakeur iseng hungkul tapi eta tetep ngarana salingkuh. Tetep nyerikeun hate, urang nyaho indung urang pasti nyeri hate jeung bari ambek, tapi indung urang embung nempokeun eta, maneh na kuat kuat keun komo di hareupeun budakna. Indung urang na mah cicing tapi urang salaku anak na nya teu tarima, indung urang di nyenyeri kawas kitu. Didinya urang anu ambek ambekan urang anu nyamperkeun saha awewena urang anu ngahareupan bapak, urang ambek urang carekan. Eta urang lakukeun keur ngabela indung urang.

Emotion: angry
Penting  na pangaturan waktu lamun urang rek ngalakukeun perjalanan jauh. Prinsip na leuwing mening nungguan lila samemehna tibatan urang telat jeung katinggaleun peswata atawa bus na. Kusabab loba kagurian lamun urang geus tinggaleun rugi waktu, rugi tanaga, rugi diut na oge jeung anu leuwih nyiksa nyaeta rugi parasaan, jadi sok ngarasa teu tenang jadi rareuwas kitu jadi ngarasa teu enak, komo lamun perjalanan urang teh perjalanan anu buru buru di tungguan jeung penting pisan. Eta kan jadi aya rasa tanggung jawab anu kudu di jaga, komitmen na bisa di cekel utamana ngeunaan komitmen kana waktu. Waktu teh hal anu paling penting komo lamun ngeunaan ka pagawean atawa bisnis.

Emotion: surprise
Waktu harita kuring miluan MUN (Model United Nations) di paguron luhur nu kasohor. Waktu harita aya "pertandingan" p, kuring salah saurang wakil di kampus kuring. Persiapan buru-buru pisan, jurnal anu ku kuring digarap ogé dasarna sareng nalika diumumkeun juara, sakumaha anu kuring ngarepkeun, kuring henteu meunang juara. Sanajan kitu, panitia jeung pupuhu méré kuring "Fun Award" salaku "nu pang lucu" atawa wakil paling lucu. Duanana bagja jeung isin haha, enyalah isin siga ucing. Teras dina acara perpisahan kampus, abdi nampi penghargaan "The Best Transformation" Intina mah jalmi anu paling barobah, sigana mah baheula mah rada gembrit da pas lulus mah rada kurus.

Emotion: happy
Abdi sieun pisan upami ningali hiji hal atanapi barang anu seueur liang sapertos sarang lebah. Lamun nempo nu kawas éta, kuring pasti bakal ceurik jeung lumpat nangkeup indung kuring. Sok geli jeung jijik nalika kuring nempo éta teh. Pernah jaman kuring leutik, dulur kuring ngahaja nyodorkeun sarang lebah hareupeun panon kuring, kuring lumpat tapi anjeunna tetep ngudag kuring. Kuring ceurik sieun, lumpat neangan indung tapi teu aya, tuluy lumpat nangkeupan nini. Nepi ka ayeuna kuring masih keneh sieun pisan kana hal-hal nu kitu. Sabisa-bisa kuring bakal nyingkahan ningali éta, upami kuring ngahaja ningali, kuring bakal langsung ngajauhan panon kuring sareng nyobian mopohokeunana.

Emotion: fear
Serangan panik dicirikeun ku keteg jajantung gancang, sesak napas, pusing, tegangan otot atanapi tremor. Kaayaan ieu tiasa lumangsung iraha waé, boh nalika kagiatan sareng nalika istirahat. Lamun batur ngalaman serangan panik, otak instructs sistim saraf pikeun ngabales ku tarung atawa Ngahindarkeun (tarung atawa hiber). Awak teras bakal ngahasilkeun bahan kimia, sapertos adrenalin, anu memicu paningkatan denyut jantung, laju engapan, sareng aliran getih kana otot. Serangan panik lumangsung nalika awak nyiapkeun respon pikeun ngalawan atawa kabur sanajan teu aya kaayaan kritis atawa bahaya. Hiji jalma malah tiasa ngalaman kaayaan ieu dina kaayaan anu teu kaduga, contona nalika ningali televisi atanapi bobo. Henteu dipikanyaho persis naon anu nyababkeun serangan panik.

Emotion: fear
Unggal poe Minggu teh abdi sok indit ka pasar nu aya di deukeut imah. Biasana abdi sok indit leumpang bari olahraga. Mun keur leumpang teh sok hoream ku heurin jalan, ku becak jeung delman. Komo delman na nu jorok mah, sok miceun di mana wae kudana teh. Sok geuleuh pisan ningalina ge da di jalan teh aya loba tai kuda. Nya bau, nya rentan katincak deuih. Komo deui mun leumpang di gigireun kuda tuluy kuda na teh miceun bari ngepeskeun buntutna, ih meuni geuleuh pisan ningalina ge. Jorok pisan nu boga kudana, meuni teu nguruskeun kokotor iinguanna. Mantak abdi mah sok ngahaja we leumpang liwat gang leutik supaya leuwih aman tina kokotor sato nu karitu.

Emotion: disgusted
Abdi geus tilu poe teu ngeunah beuteung, hese hitut deuihan.  Mangkaningan ayeuna abdi rek datang ka acara uleman dulur abdi anu nikahan. Abdi indit we tuluy jeung kulawarga abdi ti subuh mula, nepi ka teu kaburu BAB heula. Eta keur dinu hajat teh abdi kalah nyeuri beuteung hayang BAB pisan jeung hayang hitut oge. Ku abdi ditatahan sakuat tanaga da bisi kaleupasan hitut. Pas abdi nyobian ngaluarkeun saalit-saalit, eh eta hitut teh kalah tarik pisan, jaba bau deuihan. Dulur dii gigireun abdi nepi ka ngaralieuk bari seuseurian ngakak teu bisa ditahan. Abdi kuat era pisan nepi ka tuluy nyingcet ka tukang.

Emotion: shame
Di kelas kuring teh aya dua murid anu sobatan tapi sok jail, ngaranna teh Didi jeung Sihan. Duaan eta teh sok saling jail atau ngajailan batur. Kuring pernah sakali dijailan ku Didi, manehna ngalungkeung coco'oan anu nyingsieuna kuring, nyaeeta cakcak bobodan, atuh ngajerit tarik kuring teh. Pernah oge Didi anu ngajailan Seno, manehna nulis dina kertas 'Lamun nyebut ganteng ka aing dibere saratus rebu.' tuluy ditempelkeun dina tonggong Sihan. Basa Sihan keur persentasi jol babaturan teh nyebut Sihan ganteng, kabeh siswa nyebut kitu. Ku kuring teh dibere nyaho weh ka Sihan, itu mah langsung di kelas teh Didi jeung Seno paudag-udag dina jero kelas. Urang sakelas seuri ngagakgak nyaksian eta. 

Emotion: shame
Dina kasieun manusa éta aya hubunganana sareng pikiran sareng trauma anu tangtu anu aya dina unggal individu. Sareng masing-masing individu unik sareng sanés jinis trauma anu sami anu aranjeunna alami, sesa kasieunan timbul kusabab pangalaman anu parantos dilalui. Aya nu sieun ku jarum, padahal geus disuntik, meureun eta jelema teh teu resep disuntik jeung teu genah ningali jarum identik anu "pikasieuneun" keur sabagian jalma.Teu kudu jauh mah lanceuk kuring boga awak gagah ngan hanjakal mun hayang disuntik, sieun siga nu hayang dihukum beurat, malah teu acan disuntik, ngomongna nyeri jeung pola pikir geus sieun. Aya we alesan-alesan nu matak sieun ku jarum suntik.

Emotion: fear
Pas kelas 4 SD urang pindah sakolaan ka Cianjur. Geus tangtu urang sedih, lantaran bakal papisah jeung babaturan deukeut. Pas poe akhir urang teu ngabejaan ka babaturan lamun urang rek pindah, sabab urang embung babaturan oge sedih. Poe harita oge pas poean urang pindah, aya wali kelas anyar di kelas urang ngaranna Pa Suparman. Nu ku urang bejaan teh nyaeta babaturan deukeut ngaranna Anggi. Urang jeung Anggi geus jadi babaturan deukeut ti kelas 1 keneh, lantaran harita pas daftar sakola teu kahaja barengan panggih di sakolaan. Urang ninggali raut beungeut Anggi sedih, nepikeun manehna mere urang pulpen kanggo kenang-kenangan. Urang ge kitu, mere Anggi pangserut patlot jang kenang-kenangan.

Emotion: sad
Tilu tips supaya bisa aman mun keur dituturkeun ku jalma nu teu wawuh. Mimiti nyaeta mun amprok jeung jalma teu wawuh teh tong ngawaro, uruskeun we urusan urang, buru indit supaya teu diudag. Ngahindar sabisa mungkin, ulah nepi ka mere kasempatan ngobrol. Nu kadua nyaeta tong ngabejakeun identitas asli. Mun ditanya ngaran atawa data diri teh jawab we make data palsu, ulah nepi ka nyebutkeun data asli urang. Nu katilu nyaeta ulah nepi ka eureun mun diajak ngobrol. Tuluy we leumpang atawa jalan, tong nepi ka eureun sabab bisi dihipnotis atawa bisi dilakukeun hal-hal nu teu dipikahayang. Kudu mawas ka diri sorangan.

Emotion: fear
Dina acara donor getih anu diayakeun ku organisasi kuring sareng PMI Kota Garut, abdi janten panitiana. Abdi dipasihan tugas kanggo janten anu nyambut pamilon anu bade donor getih. Lamun nuju donor getih teh ceunah mah sok aya kajadian aya nu pingsan, utah, jeung seeur oge anu lemes lantaran tos dicandak getihna. Pas siang-siang, aya hiji pamilon anu utah pas nuju ngantosan saatos donor. Abdi sareng rerencangan langsung dipiwarang ngaberesan runtah eta lantaran bisi ngaganggu jalmi anu sanesna anu aya di dinya. Abdi langsung nyandak tisu kanggo nutupan heula eta utah ku tisu. Pas nuju ngaberesan, abdi teu kiat pisan hoyong utah oge. 

Emotion: disgusted
Aya sababaraha cara jeung léngkah sangkan urang siap nyanghareupan ujian anu aya di hareupeun panon,
1. Jieun jadwal diajar nu teratur, leuwih hade netepkeun waktu nu sarua unggal poe sangkan gampang ngabiasakeun.
2. Diajar konsép dasar matéri.
3. Terus diajar rupa-rupa bahan atawa mata pelajaran. Gawé dina bahan anu hese dina waktos anu paling produktif sareng bahan anu gampang dina waktos sabalikna.
4. Rutin ilubiung dina uji coba UTBK SBMPTN atawa coba-coba.
5. Netepkeun prioritas jeung tujuan, upamana diajar bahan tangtu salila dua jam.
6. Fokus kana hiji bahan dina hiji waktu.
7. Saméméh bérés diajar jeung gugah tina korsi, jadwalkeun heula naon-naon anu bakal diajar poé saterusna.
8. Pigawé évaluasi diri.
9. Saban diajar, siapkeun tempat jeung lingkungan nu nyaman.
10. Jaga pola hirup séhat ku cara ngadahar kadaharan anu bergizi, saré cukup, jeung teu hilap olahraga.. nah tips diluhur insyalaah bisa ngajidikeun urang lulus dina UTBK, sapertos kuring !

Emotion: happy
Lamun nurutkeun ahli bedah saraf, dokter Ryu Hasan budaya antrian ngan bisa dihontal ku ngabiasakeun diri ti umur dini. Dokter ahli saraf ieu nyarios yén budaya ngantri moal tiasa dihontal ngan ukur ku ancaman tapi kudu di awasi saara teges, sabab lamun ngan ukur ku cara ieu, maka masarakat bakal nurut nalika diawaskeun ku patugas. Nanging, nalika teu aya pangawas, jalma anu henteu biasa ngantri bakal ngalanggar aturan ieu. Kudu na mah budya antri ieu ges bisa sacara otomatis lamun urang geus biasa jeung sadar diri ngabogaan etika, ku sabab antri ka asup salah sahiji kana etika sopan santun di indonesia. Lamun urang sadar yen antri teh penting moal bakal harese nerapkeunna. Ngajaga etia dina budaya antri bisa ngaciptakeun suasana kondusif sangkan eweuh deui jelema anu ambek ambekan lamun nyorobot antrian.

Emotion: angry
Seueur bangkai beurit anu kapendak anu garing di pabrik teh sareng kopi anu kasohor di Malaysia. Pabrik éta langsung ditutup ku pagawé kaséhatan.
Kabersihan mangrupikeun faktor utama anu paling penting diperhatoskeun di pabrik dahareun sareng inuman. Tapi, pangurus pabrik pangan mindeng lalawora dina ngalaksanakeun tugasna. Pikeun mastikeun yén pabrik-pabrik anu ngahasilkeun kadaharan sareng inuman dijaga beresih sareng patuh kana standar kaséhatan.
Ngalaporkeun ti SAYS (27/05), anu nembe otorisasi tenaga kaséhatan di Penang, Malaysia, mendakan seueur beurit anu maot di pabrik tèh sareng kopi anu terkenal di dinya. warta ieu dirilis sanggeus pihak
Bagian Kualitas dan Kasalametan Pangan (BKKM) di Pulau Pinang ngalaksanakeun inspeksi ngadadak atawa kunjungan ujug-ujug ka pabrik-pabrik tea jeung kopi kakoncara di wewengkon Bukit Mertajam.

Emotion: disgusted